CELEX: 32009R0103
Language: da
Date: 2009-02-03 00:00:00
Title: Kommissionens forordning (EF) nr. 103/2009 af 3. februar 2009 om ændring af bilag VII og IX til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (EØS-relevant tekst)

4.2.2009   
            
            
               DA
            
            
               Den Europæiske Unions Tidende
            
            
               L 34/11
            
         
      KOMMISSIONENS FORORDNING (EF) Nr. 103/2009
   af 3. februar 2009
   om ændring af bilag VII og IX til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 23, stk. 1, og
   ud fra følgende betragtninger:
   
               (1)
            
            
               I forordning (EF) nr. 999/2001 er der fastsat regler for forebyggelse af, kontrol med og udryddelse af transmissible spongiforme encephalopatier (TSE) hos dyr. Forordningen gælder for produktion og omsætning af levende dyr og animalske produkter.
            
         
               (2)
            
            
               Der er i bilag VII til forordning (EF) nr. 999/2001 fastsat foranstaltninger til udryddelse, der skal iværksættes i tilfælde af bekræftet forekomst af TSE hos får og geder.
            
         
               (3)
            
            
               I bilag IX til forordning (EF) nr. 999/2001 er der fastsat bestemmelser om import til Fællesskabet af levende dyr, embryoner, æg og animalske produkter.
            
         
               (4)
            
            
               Den Europæiske Fødevaresikkerhedsautoritet (EFSA) offentliggjorde den 6. november 2008 en udtalelse om risikoen for mennesker og dyr med hensyn til eksponering for transmissible spongiforme encephalopatier gennem mælk og mejeriprodukter fra små drøvtyggere (2). EFSA konkluderede i udtalelsen, at klassisk scrapie kan overføres fra moderfår til lam via mælk eller kolostrum. EFSA påpegede endvidere, at anvendelse af mælk og mejeriprodukter fra en flok med klassisk scrapie kan indebære en TSE-eksponeringsrisiko for mennesker og dyr. EFSA konkluderede desuden, at avlsprogrammerne til udvikling af scrapieresistens hos får kan forventes at ville reducere menneskers og dyrs eksponering gennem mejeriprodukter fra små drøvtyggere. For så vidt angår atypisk scrapie konkluderede EFSA tillige, at agensets tilsyneladende begrænsede dissemination i organismen hos berørte individer kunne reducere risikoen for overførsel via mælk. Med hensyn til BSE bemærkede EFSA, at der ikke foreligger oplysninger om sygdomsfremkaldende karakteristika ved eller PrPSc i kolostrum eller mælk fra små drøvtyggere med BSE. På baggrund af den tidlige, progressive perifere dissemination af BSE-agenset i eksperimentelt inficerede modtagelige får konkluderede EFSA imidlertid, at det må anses for sandsynligt, at kolostrum og mælk fra BSE-inficerede modtagelige små drøvtyggere vil have sygdomsfremkaldende evne.
            
         
               (5)
            
            
               I lyset af disse nye videnskabelige elementer, herunder navnlig den dokumenterede risiko for overførsel af klassisk scrapie via mælk fra moderfår til lam, bør der på dette stadium rettidigt vedtages nye beskyttelsesforanstaltninger vedrørende mælk og mejeriprodukter fra flokke, der er inficeret med klassisk scrapie, for at forhindre spredning af klassisk scrapie til andre besætninger af drøvtyggere via foder.
            
         
               (6)
            
            
               For at sikre det samme sikkerhedsniveau for importeret mælk og importerede mejeriprodukter fra får og geder bør import til Fællesskabet være omfattet af tilsvarende foranstaltninger.
            
         
               (7)
            
            
               Forordning (EF) nr. 999/2001 bør derfor ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag VII og IX til forordning (EF) nr. 999/2001 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. februar 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 147 af 31.5.2001, s. 1.
   
      (2)  EFSA Journal (2008) 849, s. 1.
   
      BILAG
      I bilag VII og IX til forordning (EF) nr. 999/2001 foretages følgende ændringer:
      
                  1)
               
               
                  I bilag VII, kapitel A, foretages følgende ændringer:
                  
                              a)
                           
                           
                              Punkt 2.2 affattes således:
                              
                                          »2.2
                                       
                                       
                                          Hvis der er mistanke om forekomst af TSE hos et får eller en ged på en bedrift i en medlemsstat, indføres der officielle restriktioner med hensyn til flytning af alle får og geder fra denne bedrift, indtil resultaterne af de konfirmatoriske undersøgelser foreligger. Hvis det fastslås, at det er usandsynligt, at dyret er blevet smittet med TSE på den bedrift, hvor det befandt sig, da der opstod mistanke om TSE, kan den kompetente myndighed afhængigt af den tilgængelige epidemiologiske dokumentation beslutte, at andre bedrifter eller kun den udsatte bedrift sættes under officielt tilsyn. Mælk og mejeriprodukter fra får og geder på en bedrift under officielt tilsyn, der befinder sig på den pågældende bedrift fra den dato, hvor mistanken om forekomst af TSE opstår, til resultaterne af de konfirmatoriske undersøgelser foreligger, må kun anvendes på den pågældende bedrift.«
                                       
                                    
                        
                              b)
                           
                           
                              I punkt 2.3 foretages følgende ændringer:
                              
                                          i)
                                       
                                       
                                          Litra a) affattes således:
                                          
                                                      »a)
                                                   
                                                   
                                                      og hvis BSE ikke kan udelukkes efter resultaterne af en ringtest gennemført i overensstemmelse med proceduren i kapitel C, punkt 3.2, litra c), i bilag X, nedslagning og fuldstændig destruktion af alle dyr, embryoner og æg, som er identificeret ved den undersøgelse, der er nævnt i punkt 1, litra b), andet til femte led. Mælk og mejeriprodukter fra de dyr, der skal destrueres, som befandt sig på bedriften fra datoen for bekræftelse af, at BSE ikke kan udelukkes, til datoen for fuldstændig destruktion af dyrene, skal destrueres.«
                                                   
                                                
                                    
                                          ii)
                                       
                                       
                                          Litra b), nr. i) og ii), affattes således:
                                          
                                                      »i)
                                                   
                                                   
                                                      nedslagning og fuldstændig destruktion af alle dyr, embryoner og æg, som er identificeret ved den undersøgelse, der er nævnt i punkt 1, litra b), andet og tredje led. Hvis det bekræftede TSE-tilfælde er klassisk scrapie, må mælk og mejeriprodukter fra de dyr, der skal destrueres, som befandt sig på bedriften fra datoen for bekræftelse af det klassiske scrapietilfælde til datoen for fuldstændig destruktion af dyrene, ikke anvendes til fodring af drøvtyggere, bortset fra fodring af drøvtyggere på den pågældende bedrift. Markedsføring af sådanne produkter som foder til ikke-drøvtyggere skal begrænses til den pågældende medlemsstats område. Handelsdokumentet, der ledsager sendinger af sådanne produkter, og al emballage, der indeholder sådanne sendinger, skal klart mærkes med teksten »Må ikke gives til drøvtyggere«. Det er forbudt at anvende og opbevare foder, der indeholder sådanne produkter, på bedrifter, hvor der holdes drøvtyggere. Foder i løs vægt, som indeholder sådanne produkter, skal transporteres i køretøjer, der ikke samtidig transporterer drøvtyggerfoder. Hvis sådanne køretøjer efterfølgende anvendes til transport af drøvtyggerfoder, skal de rengøres grundigt efter en procedure, der er godkendt af den kompetente myndighed, for at undgå krydskontaminering.
                                                      Betingelserne i punkt 3 gælder for bedriften
                                                      eller
                                                   
                                                
                                                      ii)
                                                   
                                                   
                                                      nedslagning og fuldstændig destruktion af alle dyr, embryoner og æg, som er identificeret ved den undersøgelse, der er nævnt i punkt 1, litra b), andet og tredje led, undtagen:
                                                      
                                                                  —
                                                               
                                                               
                                                                  avlsvæddere af ARR/ARR-genotypen
                                                               
                                                            
                                                                  —
                                                               
                                                               
                                                                  avlsmoderfår med mindst én ARR-allel og ingen VRQ-allel og, når sådanne avlsmoderfår er drægtige på tidspunktet for undersøgelsen, de lam, der efterfølgende fødes, hvis deres genotype opfylder kravene i dette afsnit
                                                               
                                                            
                                                                  —
                                                               
                                                               
                                                                  får med mindst én ARR-allel, som udelukkende er bestemt til slagtning
                                                               
                                                            
                                                                  —
                                                               
                                                               
                                                                  hvis den kompetente myndighed beslutter det, får og geder under tre måneder, der udelukkende er bestemt til slagtning.
                                                               
                                                            Hvis det bekræftede TSE-tilfælde er klassisk scrapie, må mælk og mejeriprodukter fra de dyr, der skal destrueres, som befandt sig på bedriften fra datoen for bekræftelse af det klassiske scrapietilfælde til datoen for fuldstændig destruktion af dyrene, ikke anvendes til fodring af drøvtyggere, bortset fra fodring af drøvtyggere på den pågældende bedrift. Markedsføring af sådanne produkter som foder til ikke-drøvtyggere skal begrænses til den pågældende medlemsstats område. Handelsdokumentet, der ledsager sendinger af sådanne produkter, og al emballage, der indeholder sådanne sendinger, skal klart mærkes med teksten »Må ikke gives til drøvtyggere«. Det er forbudt at anvende og opbevare foder, der indeholder sådanne produkter, på bedrifter, hvor der holdes drøvtyggere. Foder i løs vægt, som indeholder sådanne produkter, skal transporteres i køretøjer, der ikke samtidig transporterer drøvtyggerfoder. Hvis sådanne køretøjer efterfølgende anvendes til transport af drøvtyggerfoder, skal de rengøres grundigt efter en procedure, der er godkendt af den kompetente myndighed, for at undgå krydskontaminering.
                                                      Betingelserne i punkt 3 gælder for bedriften.«
                                                   
                                                
                                    
                                          iii)
                                       
                                       
                                          Litra f) affattes således:
                                          
                                                      »f)
                                                   
                                                   
                                                      kan en medlemsstat, hvis ARR-allelens frekvens i racen eller på bedriften er lav eller 0, eller hvis det anses for nødvendigt for at undgå indavl, beslutte at udskyde den destruktion af dyrene, der er omhandlet i punkt 2.3, litra b), nr. i) og ii), i op til fem avlsår, forudsat at der ikke er andre avlsvæddere til stede på bedriften end væddere af ARR/ARR-genotypen.
                                                      For så vidt angår får og geder, der holdes med henblik på produktion af mælk, der skal markedsføres, kan destruktionen af dyrene dog højst udsættes i 18 måneder.«
                                                   
                                                
                                    
                        
            
                  2)
               
               
                  Bilag IX, kapitel D, afsnit B, affattes således:
                  »AFSNIT B
                  Krav vedrørende udstedelse af sundhedscertifikat
                  Ved import af animalske biprodukter hidrørende fra kvæg, får eller geder og forarbejdede produkter fremstillet heraf, der er omhandlet i afsnit A i dette kapitel, skal der forelægges et sundhedscertifikat, som godtgør følgende:
                  
                              a)
                           
                           
                              at det animalske biprodukt ikke indeholder og ikke hidrører fra specificeret risikomateriale som defineret i bilag V eller maskinsepareret kød fra knoglerne fra kvæg, får eller geder
                           
                        
                              b)
                           
                           
                              at de dyr, som det animalske biprodukt hidrører fra, ikke er blevet slagtet efter at være blevet bedøvet ved indsprøjtning af en gas i kraniehulen eller aflivet efter samme metode, og at de ikke er blevet slagtet ved laceration af centralnervevæv ved hjælp af et aflangt stavformet instrument, der føres ind i kraniehulen, eller
                           
                        
                              c)
                           
                           
                              at det animalske biprodukt ikke indeholder og ikke er fremstillet af andet materiale fra kvæg, får eller geder end materiale fra dyr, der er født, udelukkende opdrættet og slagtet i et land eller en region, der ved en afgørelse truffet i henhold til artikel 5, stk. 2, er klassificeret som et land eller en region med ubetydelig BSE-risiko.
                              Ved import af animalske biprodukter og forarbejdede produkter som omhandlet i afsnit A i dette kapitel, der indeholder mælk eller mejeriprodukter fra får eller geder, skal der endvidere forelægges et sundhedscertifikat, som er i overensstemmelse med modellen i bilag X, kapitel 2, til forordning (EF) nr. 1774/2002 og godtgør følgende som punkt 7 i nævnte certifikat:
                              
                                          »7.
                                       
                                       
                                          For så vidt angår TSE gælder følgende:
                                          
                                                      (2) enten
                                                   
                                                   
                                                      hvis der er tale om animalske biprodukter, der er bestemt til fodring af drøvtyggere, og som indeholder mælk eller mejeriprodukter fra får eller geder, har de får og geder, som de pågældende produkter hidrører fra, siden fødslen eller i de sidste tre år udelukkende været holdt på en bedrift, der ikke er omfattet af officielle restriktioner med hensyn til flytning på grund af mistanke om TSE, og som i de sidste tre år har opfyldt følgende krav:
                                                      
                                                                  i)
                                                               
                                                               
                                                                  Bedriften har været undergivet regelmæssig officiel veterinærkontrol.
                                                               
                                                            
                                                                  ii)
                                                               
                                                               
                                                                  Der er ikke diagnosticeret nogen klassiske scrapietilfælde som defineret i punkt 2, litra g), i bilag I til forordning (EF) nr. 999/2001, eller, hvis et klassisk scrapietilfælde er blevet bekræftet:
                                                                  
                                                                              —
                                                                           
                                                                           
                                                                              alle dyr, hos hvilke klassisk scrapie er blevet bekræftet, er slået ned og destrueret, og
                                                                           
                                                                        
                                                                              —
                                                                           
                                                                           
                                                                              alle geder og får på bedriften er slået ned og destrueret, bortset fra avlsvæddere af ARR/ARR-genotypen og avlsmoderfår med mindst én ARR-allel og ingen VRQ-allel.
                                                                           
                                                                        
                                                            
                                                                  iii)
                                                               
                                                               
                                                                  alle geder og får på bedriften er slået ned og destrueret, bortset fra avlsvæddere af ARR/ARR-genotypen og avlsmoderfår med mindst én ARR-allel og ingen VRQ-allel.
                                                               
                                                            
                                                
                                                      (2) eller
                                                   
                                                   
                                                      hvis der er tale om animalske biprodukter, der er bestemt til fodring af drøvtyggere, indeholder mælk eller mejeriprodukter fra får eller geder og skal sendes til en medlemsstat, der er opført i bilaget til forordning (EF) nr. 546/2006, har de får og geder, som de pågældende produkter hidrører fra, siden fødslen eller i de sidste syv år udelukkende været holdt på en bedrift, der ikke er omfattet af officielle restriktioner med hensyn til flytning på grund af mistanke om TSE, og som i de sidste syv år har opfyldt følgende krav:
                                                      
                                                                  i)
                                                               
                                                               
                                                                  Bedriften har været undergivet regelmæssig officiel veterinærkontrol.
                                                               
                                                            
                                                                  ii)
                                                               
                                                               
                                                                  Der er ikke diagnosticeret nogen klassiske scrapietilfælde som defineret i punkt 2, litra g), i bilag I til forordning (EF) nr. 999/2001, eller, hvis et klassisk scrapietilfælde er blevet bekræftet:
                                                                  
                                                                              —
                                                                           
                                                                           
                                                                              alle dyr, hos hvilke klassisk scrapie er blevet bekræftet, er slået ned og destrueret, og
                                                                           
                                                                        
                                                                              —
                                                                           
                                                                           
                                                                              alle geder og får på bedriften er slået ned og destrueret, bortset fra avlsvæddere af ARR/ARR-genotypen og avlsmoderfår med mindst én ARR-allel og ingen VRQ-allel.
                                                                           
                                                                        
                                                            
                                                                  iii)
                                                               
                                                               
                                                                  På bedriften er kun indsat får og geder — bortset fra får med prionproteingenotypen ARR/ARR - fra en bedrift, som opfylder kravene i litra i) og ii).« «